Էջմիածին քաղաքի սկզբնամասում գտնվող երկհարկանի շքեղ առանձնատունը, որն ունի նաև մեծ լողավազան, խորհրդային տարիներին եղել է պետական շենք: Սարոյաններն այժմ այդ տանն են ապրում: Պատգամավորը հաստատեց այդ տեղեկությունները: Ասաց, որ ներկայիս առանձնատունը եղել է գյուղվարչության շենքը, իսկ հայրը եղել է գյուղվարչութան պետը: «Դաժե ես չեմ էլ ուզել վերցնեմ, ասին՝ ամոթ ա, որ քո հոր աշխատատեղը ուրիշ մարդ վերցնի: Դրա խաթր վերցրինք, ընկանք ձեռը կրակ: Վերջում մտածեցի, որ կարելի է տուն սարքել ըտեղ»,- ասաց Ս. Սարոյանը՝ հավելելով, որ շենքը հին է եղել, փայտյա տանիքով: Նշենք, որ Սեդրակ Սարոյանն այդ առանձնատունը տարիներ առաջ հայտարարագրել է որպես սեփական գույք, սակայն մեզ հետ զրույցում հրաժարվեց և նշեց, որ դա իր հոր տունն է, նրա անունով է եղել: